હાર્દિક પટેલ દ્વારા પાટીદારોને સંબોધતા જણાવ્યું હતું કે મહારાષ્ટ્રમાં છેલ્લા ત્રણ વર્ષથી ભાજપ સરકાર છે ત્યારે મરાઠાઓએ અનામત માટે આંદોલન કર્યું તેના ભાગરૂપે મહારાષ્ટ્ર સરકારે મરાઠાઓને ૧૬ ટકા અનામત સર્વેના આધારે આપ્યું છે અને તે અંગેનું બિલ પણ વિધાનસભામાં સર્વાનુંમતે પાસ કરાવ્યું છે ત્યારે ગુજરાતમાં છેલ્લા પચ્ચીસ વર્ષથી ભાજપની સરકાર હોવા છતાં પાટીદારો દ્વારા ચલાવવામાં આવી રહેલ અનામત આંદોલનને કોઈપણ પ્રકારનો હકારાત્મક વલણ સરકારે અપનાવ્યું નથી અને આંદોલન કરનારાઓ સામે ખોટા કેસો કરી તેઓને જેલમાં ધકેલ્યા છે માટે ગુજરાત સરકાર મહારાષ્ટ્ર સરકારની જેમ ગુજરાતમાં પણ પાટીદારોને સર્વેના આધારે અનામત આપે તે માટે પાસના આગેવાનો, કાર્યકરો અને સમાજના લોકો અનામતની લડત લડનારાઓને સહયોગ આપે તેવો અનુરોધ કર્યો હતો ત્યારે આ અનામત આંદોલનનો આપણા લોકો જ વિરોધ કરી રહ્યા છે ત્યારે તેઓ સાથ ન આપે તો કંઈ નહી પરંતું વિરોધ કરવો ન જોઈએ તો હાલમાં આપણા સમાજના જે આગેવાનો અનામતની માંગને લઈ જેલમાં છે તેઓને છોડાવવા આગામી રણનીતી ઘડવાની છે તેમાં સમાજના સૌ કોઈ લોકોનો સાથ જરૂરી છે તો મહિલાઓએ પણ આ આંદોલનમાં ખભેથી ખભો મિલાવી સાથે રહેવું પડશે ત્યારે મહિલાઓ પણ આ આંદોલનમાં જોડાય તેવા હેતુથી આગામી જાન્યુઆરી માસમાં પાટીદાર મહિલાઓનું વિશાળ સંમેલન બાલીસણા ગામની આસપાસ યોજવા અંગે તૈયારીઓ દર્શાવી હતી ત્યાર બાદ આગામી સમયમાં અનામત આંદોલનની રણનીતી ઘડવાના અનુસંધાને પાસના કન્વીનરો, ધારાસભ્યો, હોદ્દેદારો સાથે બેઠક પણ યોજી હતી.